[{"text_idx": "#000004", "text": "La vojo lau\u0306 la orienta bordo de la Lietzensee kondukas al la tiel nomata \u00bbParkwa\u0308chterhaus\u00ab (domo por la gardisto de la parko). Tie iam ekzistis vendejo por minerala akvo kaj lakto. Aktuale estas fermita por renovigo."}, {"text_idx": "#000005", "text": "De la gazono apud la norda bordo oni povas atingi la metroon (linio U2) en Sophie-Charlotte-Platz."}, {"text_idx": "#000006", "text": "Lietzensee estas unu el la Grunewald-lagoj , kiuj ekestis dum la lasta glaciepoko. La densa arbaro, kiu lau\u0306dire estis c\u0302irkau\u0306e, estis transformita al parko en 1824.de la prusa ministro pri s\u0302tatoj kaj milito Job von Witzleben"}, {"text_idx": "#000007", "text": "La nomo de la lago devenas de la vilag\u0302o Lietzow au\u0306 Lu\u0308tzow, kiu apartenis al la benediktina monakinejo de Sankt Marien, kaj estis uzata por kultivi fis\u0302ojn. Terminoj kiel Lietzow, Lu\u0308tzow, Lusce, ktp. devenas de la slava vorto \u00bbluccina\u00ab, kiu signifas ion simile al \u201cmarc\u0302o\u201d au\u0306 \u201cpondeto\u201d."}, {"text_idx": "#000008", "text": "Post la morto de Witzleben en la jaro 1837, la lago plurfoje s\u0302ang\u0302is posedantojn. La g\u0302ardenisto Ferdinand Deppe transformis g\u0302in 1840 al vidindaj\u0302o pro la rozoj kaj dalioj. Ekde 1905 estis konstruitaj elegantaj apartamentaj domoj rekte aoud la orienta bordo. Restis tri verdaj spacoj neuzataj: Witzlebenplatz, Kuno-Fischer-Platz kaj Dernburgplatz."}, {"text_idx": "#000009", "text": "Decido de la urbodomo de Charlottenburg en 1910 malhelpis la konstruon de domoj sur la okcidenta kaj norda bordo. Tiel estas la situacio g\u0302is hodiau\u0306"}, {"text_idx": "#000010", "text": "La digo por la Neue Kantstrasse dividas la lagon 1904 en du partojn."}, {"text_idx": "#000011", "text": "Planoj por rearang\u0302o de la lago ekestis en 1912, kiam Erwin Barth komencis kiel direktoro de la g\u0302ardenoj de Charlottenburg. Inter 1918 kaj 1920 estis kreitaj novaj verdaj spacoj en la maniereo de \u201cArt Nouveau\u201d por doni laboron al senlaboruloj. La Granda Kaskado, kreita de Erwin Barth kaj Heinrich Seeling en 1912/1913 c\u0302e la suda fino de la lago, kaj la \u201cParkwa\u0308chterhaus\u201d de 1924/1925 estas protektitaj arkitekturaj monumentoj."}, {"text_idx": "#000012", "text": "Pro la 100 jaroj de la ekzisto estis planita granda festo la 13an kaj 14an de junio 2020. La asocioj \u201cBu\u0308rger fu\u0308r den Lietzensee (Civitanoj por Lietzensee) e.V.\u201d kaj \u201cParkhaus Lietzensee e.V.\u201d preparis festivalon por junuloj kaj nejunuloj, kun la subteno de multaj homoj el la kvartalo."}, {"text_idx": "#000013", "text": "La \u201cParkwa\u0308chterhaus\u201d estis konstruita en 1925 apud la \u201cVolks- und Spielwiese\u201d (popola kaj luda gazono) lau\u0306 planoj de la Rudolf Walter kaj realigata de la \u201cMauerei & Zimmerei\u201d August Spahr. G\u0302i situas sur Wundstra\u00dfe 39, (antau\u0306a nomo \u201cKo\u0308nigsweg\u201d reg\u0302o vojo) kaj havis en la teretag\u0302o publikajn necesejojn por viroj kaj virinoj, c\u0302ambron por la administracio de la parko kaj vendejon por lakto kaj minerala akvo. En la supra etag\u0302o estis log\u0302ejo por la gardisto de la parko."}, {"text_idx": "#000014", "text": "La domo estas fermita g\u0302is 2021 pro renovigo. Estas financita per 245.000 \u20ac de la Bundesregierung (federacia registaro) kaj 600.000 \u20ac de berlina \u201cLottostiftung\u201d (fonduso por elspezi la profiton de la berlina loterio). La asocio kolektis 30,000 \u20ac per donacoj. Ekzemple ili starigis moveblan vendejon por glaciaj\u0302oj en 2016 post la fermo de la bierg\u0302ardeno."}, {"text_idx": "#000015", "text": "La Granda Kaskado situas sur la suda fino de la parko apud Dernburgstrasse. Ekzistas ankau\u0306 malgranda kaskado kun ronda baseno kaj fontano en la norda parto apud Wundtstra\u00dfe. Ambau\u0306 kaskadoj estis kreitaj de Erwin Barth kaj Heinrich Seeling en 1912-13."}, {"text_idx": "#000016", "text": "Tabulo informas, ke la urbo Charlottenburg ac\u0302etis la lagon kun la neevoluinta okcidenta bordo en 1910. Por plibonigi la kvaliton de la akvo, oni decis alkonduki trinkakvon per implona kaskado."}, {"text_idx": "#000017", "text": "G\u0302i estis renovigita en 2006 per financoj de la \u201cStiftung Denkmalschutz\u201d (Berlina Fondus por la Protekto de Monumentoj) \u2013 La distrikto rekonstruis la akvan sistemon (246.000 \u20ac) por uzi la akvon el Lietzensee en ekologie respondeca maniero. La apudaj gazonoj estas refaritaj lau\u0306 la planoj de la g\u0302ardenarkitekto Erwin Barth."}]